Velferðarráðuneytið og Staðlaráð Íslands hafa gert með sér samstarfssamning sem tryggir almennan aðgang að Jafnlaunastaðlinum ÍST 85 . Með samningnum er brugðist við áliti allsherjar - og menntamálanefndar Alþingis í aðdraganda lagasetningar um skyldu til vottunar jafnlaunakerfa . Í áliti allsherjar - og menntamálanefndar , dags. 30. maí 2017 , var lögð áhersla á að þar sem verið væri að lögfesta skyldu fyrirtækja og stofnana til að nota jafnlaunastaðalinn yrði að tryggja aðgengi að staðlinum en gæta jafnframt að því að höfundarréttur Staðlaráðs Íslands að staðlinum væri virtur . Samningurinn gildir til fjögurra ára með möguleika á framlengingu í allt að fjögur ár til viðbótar .